તાજેતરમાં જ રિલીઝ થયેલી ફિલ્મ ગ્રાન્ડ મસ્તીએ સો કરોડનો આંકડો ઓળંગી લીધો છે , પણ આ ફિલ્મની કમાણીથી લોકોને ખુશી નહીં , પણ આશ્ચર્ય થઈ રહ્યું છે . ફિલ્મ રિલીઝ થયા બાદ તમામ સમીક્ષકો તથા ચુનંદા શહેરના લોકોએ તેની ખૂબ ટીકા કરી હતી . સમીક્ષકો તથા લોકોના અભિપ્રાય મુજબ ફિલ્મ બકવાસ અને સેક્સ તેમજ દ્વિઅર્થી સંવાદથી ભરપૂર છે . આમ છતાં ફિલ્મે સો કરોડની કમાણી કરી . ફિલ્મની આ આર્થિક સફળતા શું સુચવે છે ? વ્યાપાક વિશ્લેષકો કહે છે - એટલો સારો બિઝનેસ કરનાર આ પ્રથમ એડલ્ટ હિન્દી ફિલ્મ છે . તરુણ આદર્શે ટ્વિટર પર લખ્યું - દિગ્દર્શક ઇન્દ્ર કુમારની ફિલ્મ ગ્રાન્ડ મસ્તીએ બૉક્સ ઑફિસે 100 કરોડ કરતા વધુની કમાણી કરી લીધી છે . બીજી બાજુ ફિલ્મની આખી ટીમ ખૂબ જ ખુશ છે . વિશ્લેષકોના અભિપ્રાયની તેમને પરવા નથી . ફિલ્મમાં મુખ્ય ભૂમિકા ભજવનાર આફતાબ શિવદાસાણીએ પોતાની ખુશી વ્યક્ત કરવા માટે માઇક્રોબ્લૉગિંગ સાઇટની પસંદગી કરી . તેમણે ટ્વીટ કર્યું અને ઇતિહાસ રચાઈ ગયું . 100 કરોડની કમાણી કરનાર પ્રથમ એડલ્ટ ફિલ્મ . ઇતિહાસનો ભાગ બની આનંદિત છું . આ સૌનો આભાર . ગ્રાન્ડ મસ્તી ફિલ્મમાં આફતાબ શિવદાસાણી સાથે રીતેશ દેશમુખ તેમજ વિવેક ઓબેરૉય પણ છે . મસ્તી ફિલ્મની સિક્વલ ગ્રાન્ડ મસ્તી ગત 13મી સપ્ટેમ્રે રિલીઝ થઈ હતી . પ્રથમ સપ્તાહમાં તેની કમાણી 66.4 કરોડ રુપિયા હતી અને હવે તે 100 કરોડ ક્લબમાં પ્રવેશી ચુકી છે .